# Gamma-glutamiltransferasa

La gamma-glutamiltransferasa (també γ-glutamiltransferasa, GGT, gamma-GT, gamma-glutamiltranspeptidasa; EC 2.3.2.2) és una transferasa (un tipus d'enzim) que catalitza la transferència dels grups funcionals gamma-glutamil des de molècules com el glutatió a un acceptor que pot ser un aminoàcid, un pèptid o aigua (formant glutamat).$^{:268}$ La GGT té un paper clau en el cicle gamma-glutamil, una via per a la síntesi i degradació del glutatió, així com dels fàrmacs i els xenobiòtics desintoxicació. Altres línies d'evidència indiquen que la GGT també pot exercir un paper pro-oxidant, amb efectes reguladors a diversos nivells en la transducció del senyal cel·lular i la patofisiopatologia cel·lular. Aquesta transferasa es troba en molts teixits, el més habitual és el fetge, i té importància en medicina com a marcador diagnòstic.

## Importància clínica

La GGT s'utilitza principalment com a marcador diagnòstic de l'hepatopatia. La determinació sèrica elevada es pot trobar en malalties del fetge, de les vies biliars, pàncrees i ronyons. Normalment s'observen elevacions latents de GGT en pacients amb infeccions cròniques per hepatitis vírica que solen tardar 12 mesos o més a presentar-se.
Els resultats de les proves individuals s'han d'interpretar sempre utilitzant l'interval de referència del laboratori que va realitzar la prova, tot i que els intervals de referència d'exemple són 15-85 UI/L per als homes i 5-55 IU/L per a les dones. La GGT és similar a la fosfatasa alcalina en la detecció de malalties del tracte biliar. De fet, els dos marcadors es correlacionen bé, tot i que hi ha dades contradictòries sobre si la GGT té una millor sensibilitat. En general, la determinació de les fosfatases alcalines encara és la primera prova per valorar una possible dificultat o interrupció del pas de la bilis (colèstasi). El principal valor de la GGT sobre les fosfatases alcalines està a comprovar que les elevacions de GGT són, de fet, degudes a una malaltia biliar; Les fosfatases alcalines també poden augmentar en determinades malalties òssies, però la GGT no ho fa.

### Consum d'alcohol

La GGT s'eleva per la ingestió de grans quantitats d'alcohol. Tanmateix, la determinació d'alts nivells d'activitat de la GGT sèrica total no és específica de l'abús d'alcohol, i la mesura de les transaminases alanina-aminotransferasa, l'aspartat-aminotransferasa i el quocient AST/ALT complementen aquesta informació.

## Referències

* ↑ Denominacions dels enzims segons Termcat.
* 1 2 «gamma-Glutamyl transpeptidase from kidney». Methods in Enzymology, 113, 1985, pàg. 400–19. DOI: 10.1016/S0076-6879(85)13053-3. PMID: 2868390.
* ↑ «Gamma glutamyl transferase». Critical Reviews in Clinical Laboratory Sciences, 38, 4, 01-08-2001, pàg. 263–355. DOI: 10.1080/20014091084227. PMID: 11563810.
* ↑ «Gamma-glutamyltransferase: nucleotide sequence of the human pancreatic cDNA. Evidence for a ubiquitous gamma-glutamyltransferase polypeptide in human tissues». Biochemical Pharmacology, 43, 12, 01-06-1992, pàg. 2527–33. DOI: 10.1016/0006-2952(92)90140-E. PMID: 1378736.
* ↑ «Prooxidant reactions promoted by soluble and cell-bound gamma-glutamyltransferase activity». Methods in Enzymology, 401, 2005, pàg. 484–501. DOI: 10.1016/S0076-6879(05)01029-3. PMID: 16399404.
* ↑ Fine, A.; McIntosh, W. B. «Elevation of Serum Gamma-Glutamyl Transpeptidase in End-Stage Chronic Renal Failure» (en anglès). Scottish Medical Journal, 20, 3, 01-05-1975, pàg. 113–115. DOI: 10.1177/003693307502000309. ISSN: 0036-9330. PMID: 242073.
* ↑ Endre, Zoltán H.; Pickering, John W.; Walker, Robert J.; Devarajan, Prasad; Edelstein, Charles L.; Bonventre, Joseph V.; Frampton, Christopher M.; Bennett, Michael R.; Ma, Qing «Improved performance of urinary biomarkers of acute kidney injury in the critically ill by stratification for injury duration and baseline renal function» (en anglès). Kidney International, 79, 10, 02-05-2011, pàg. 1119–1130. DOI: 10.1038/ki.2010.555. ISSN: 0085-2538. PMC: 3884688. PMID: 21307838.
* ↑ Mannion, Ciaran M. General Laboratory Manual. Department of Pathology, Hackensack University Medical Centre, 2012, p. 129 [Consulta: 20 febrer 2014].
* ↑ «Gamma-glutamyl transpeptidase in diseases of the liver and bone». American Journal of Clinical Pathology, 60, 5, 01-11-1973, pàg. 672–8. DOI: 10.1093/ajcp/60.5.672. PMID: 4148049.
* 1 2 «Serum gamma-glutamyl transpeptidase activity as an indicator of disease of liver, pancreas, or bone». Clinical Chemistry, 18, 4, 01-04-1972, pàg. 358–62. DOI: 10.1093/clinchem/18.4.358. PMID: 5012259.
* ↑ «Determination de la gamma-glutamyl transpeptidase senque des ethyliques a la suite du sevrage». Clin Chim Acta, 56, 2, 1974, pàg. 169–73. DOI: 10.1016/0009-8981(74)90225-3. PMID: 4154814.
* ↑ «A high performance gel filtration chromatography method for gamma-glutamyltransferase fraction analysis». Analytical Biochemistry, 374, 1, 01-03-2008, pàg. 1–6. DOI: 10.1016/j.ab.2007.10.025. PMID: 18023410.